
DR.31.3.2003 39 
 

permohonan yang diterima akan dikemukakan kepada Jawatankuasa Kerja Tanah untuk 
kelulusan. Bagi kawasan yang sesuai, berdasarkan kepada pelan susun atur yang telah 
diluluskan oleh Jabatan Perancangan Dewan Bandaraya Kuala Lumpur. Sila. 

 Dr. Tan Seng Giaw:  Tuan Yang di-Pertua, penjelasan. Di sini saya hendak 
menyatakan bahawa dalam keputusan-keputusan yang diambil oleh pihak Exco Tanah 
termasuk banyak perkara dan tentulah apabila keputusan dibuat, apa sahaja yang berlaku 
kerana tindakan Exco ini, maka di dalam pembentangan rang undang-undang ini Yang 
Berhormat mesti jawab juga kalau bolehlah, bukan semua boleh. Saya anggap perbuatan 
Yang Berhormat sekarang itu betul juga. Cuma saya nampak beberapa tahun ini, apabila 
hal TOL timbul, bukan sahaja hal TOL ini dipindahkan kepada orang yang lain, walhal tidak 
boleh. Itu yang pertama. 

 Yang kedua, ada orang yang petualang yang mengambil kesempatan untuk 
mengutip bagi memohon untuk mendapat hak milik. Setahu saya sering kali berlaku di 
kawasan saya. Saya tak boleh berhentikan atau hindar mereka berbuat demikian. Tetapi 
saya suka Yang Berhormat kalau boleh menerangkan sebagai 'penyapu baru' dia boleh 
sapu dengan bersih, boleh menerangkan apakah dasar sekarang mengenai TOL di seluruh 
Wilayah Persekutuan termasuklah Kepong dan Jinjang. Apakah dasar sekarang dan 
bilangan yang ada sekarang, berapa sekian banyak yang akan diberi peluang untuk 
mendapat hak milik dan di mana kita tak mahu supaya tidak ada petualang-petualang yang 
mengambil kesempatan. 

 Tengku Dato' Adnan bin Tengku Mansor:  Tuan Yang di-Pertua, terima kasih 
kepada Ahli Yang Berhormat bagi Kepong. Tadi sahabat saya Jeli panggil saya 'menteri 
besar' Wilayah Persekutuan ketiga-tiga wilayah. Yang Berhormat panggil saya 'penyapu' tak 
apalah, saya terima jugalah apa Yang Berhormat sebut. Walau macam manapun, 
percayalah apa yang saya hendak lakukan ialah untuk kebaikan rakyat dan untuk negara 
yang kita kasihi bersama. 

 Masalah TOL yang telah dibangkitkan oleh Ahli Yang Berhormat, seperti yang 
telah saya sebutkan tadi, pemegang-pemegang lesen sementara ini dibenarkan 
membaharui selama tiga kali tanpa pergi kepada Land Exco. Selepas tahun yang ketiga, 
hendak masuk tahun keempat, dia boleh memohon tanah itu kepada Jawatankuasa Kerja 
Tanah Wilayah Persekutuan Kuala Lumpur dan jika jawatankuasa memandangkan 
keperluan yang dia hendak lakukan atau apa yang dia hendak majukan tanah tersebut 
bersesuaian dengan pelan struktur DBKL, kelulusan akan diberi sebagai geran ataupun 
sebaliknya. 

 Jadi, tidak timbul kalau ada petualang-petualang, Yang Berhormat telah sebutkan 
berkenaan dengan petualang, saya pun tidak tahu petualang-petualang ini. Kerana 
memang benarlah barangkali ada orang-orang yang ingin mengambil kesempatan yang 
mengatakan ada pegawai-pegawai Jabatan Tanah yang menyeleweng ataupun wakil-wakil 
rakyat ataupun ahli-ahli politik ataupun menteri yang menyeleweng, tetapi pada yang 
sebenarnya perkara ini tidak berlaku. Kalau ada perkara-perkara yang telah disebutkan oleh 
Ahli Yang Berhormat berlaku dalam kawasan Yang Berhormat, sila rujukkan perkara itu 
kepada BPR ataupun terus kepada saya kalau boleh saya menolong Yang Berhormat. 

 Dr. Tan Seng Giaw: Tuan Yang di-Pertua, penjelasan. Saya akan pergi ke pejabat 
Yang Berhormat untuk sama-sama menyelesaikan masalah ini. Tetapi saya akan bagi satu 
contohlah sebagai bukti. Yang Berhormat, mengenai pentakrifan TOL dan sebagainya, 
misalnya di jalan-jalan protokol di seluruh Wilayah Persekutuan termasuk Jalan Kepong, 
saya bagi satu contoh.  Tempat letak kereta terpakai di Jalan Jambu, Jerteh, di bahagian 
Jinjang Selatan, Jalan Kepong dan tanah rizab di bahagian jalan masuk ke Jalan Kepong 
Bahru menjadi pusat penjaja, pusat komersial dan lapangan letak kereta dan sebagainya.  

Di Jalan Jambu Jerteh, ada tempat untuk kereta-kereta terpakai oleh pengusaha 
kereta terpakai dan ada juga projek DBKL untuk parit dan jalan dan pengusaha ini diberi 
notis untuk pindah. Saya pun tak tahu bagaimana pihak Jabatan Tanah dapat keluarkan 
permit TOL pula di Jalan Kuching  tambah pula pengusaha ini tak mahu pindah.  Dengan lot 
yang baru pun tak mahu pindah, sehingga projek terbengkalai, tak dapat disempurnakan.  
Apakah berdasarkan jabatan sekarang, Exco, macam mana kita boleh keluarkan TOL 

  



permohonan yang diterima akan dikemukakan kepada Jawatankuasa Kerja Tanah untuk kelulusan. Bagi kawasan yang sesuai, berdasarkan kepada pelan susun atur yang telah diluluskan oleh Jabatan Perancangan Dewan Bandaraya Kuala Lumpur. Sila. Dr. Tan Seng Giaw: Tuan Yang di-Pertua, penjelasan. Di sini saya hendak menyatakan bahawa dalam keputusan-keputusan yang diambil oleh pihak Exco Tanah termasuk banyak perkara dan tentulah apabila keputusan dibuat, apa sahaja yang berlaku kerana tindakan Exco ini, maka di dalam pembentangan rang undang-undang ini Yang Berhormat mesti jawab juga kalau bolehlah, bukan semua boleh. Saya anggap perbuatan Yang Berhormat sekarang itu betul juga. Cuma saya nampak beberapa tahun ini, apabila hal TOL timbul, bukan sahaja hal TOL ini dipindahkan kepada orang yang lain, walhal tidak boleh. Itu yang pertama. Yang kedua, ada orang yang petualang yang mengambil kesempatan untuk mengutip bagi memohon untuk mendapat hak milik. Setahu saya sering kali berlaku di kawasan saya. Saya tak boleh berhentikan atau hindar mereka berbuat demikian. Tetapi saya suka Yang Berhormat kalau boleh menerangkan sebagai 'penyapu baru' dia boleh sapu dengan bersih, boleh menerangkan apakah dasar sekarang mengenai TOL di seluruh Wilayah Persekutuan termasuklah Kepong dan Jinjang. Apakah dasar sekarang dan bilangan yang ada sekarang, berapa sekian banyak yang akan diberi peluang untuk mendapat hak milik dan di mana kita tak mahu supaya tidak ada petualang-petualang yang mengambil kesempatan. Tengku Dato' Adnan bin Tengku Mansor: Tuan Yang di-Pertua, terima kasih kepada Ahli Yang Berhormat bagi Kepong. Tadi sahabat saya Jeli panggil saya 'menteri besar' Wilayah Persekutuan ketiga-tiga wilayah. Yang Berhormat panggil saya 'penyapu' tak apalah, saya terima jugalah apa Yang Berhormat sebut. Walau macam manapun, percayalah apa yang saya hendak lakukan ialah untuk kebaikan rakyat dan untuk negara yang kita kasihi bersama. Masalah TOL yang telah dibangkitkan oleh Ahli Yang Berhormat, seperti yang telah saya sebutkan tadi, pemegang-pemegang lesen sementara ini dibenarkan membaharui selama tiga kali tanpa pergi kepada Land Exco. Selepas tahun yang ketiga, hendak masuk tahun keempat, dia boleh memohon tanah itu kepada Jawatankuasa Kerja Tanah Wilayah Persekutuan Kuala Lumpur dan jika jawatankuasa memandangkan keperluan yang dia hendak lakukan atau apa yang dia hendak majukan tanah tersebut bersesuaian dengan pelan struktur DBKL, kelulusan akan diberi sebagai geran ataupun sebaliknya. Jadi, tidak timbul kalau ada petualang-petualang, Yang Berhormat telah sebutkan berkenaan dengan petualang, saya pun tidak tahu petualang-petualang ini. Kerana memang benarlah barangkali ada orang-orang yang ingin mengambil kesempatan yang mengatakan ada pegawai-pegawai Jabatan Tanah yang menyeleweng ataupun wakil-wakil rakyat ataupun ahli-ahli politik ataupun menteri yang menyeleweng, tetapi pada yang sebenarnya perkara ini tidak berlaku. Kalau ada perkara-perkara yang telah disebutkan oleh Ahli Yang Berhormat berlaku dalam kawasan Yang Berhormat, sila rujukkan perkara itu kepada BPR ataupun terus kepada saya kalau boleh saya menolong Yang Berhormat. Dr. Tan Seng Giaw: Tuan Yang di-Pertua, penjelasan. Saya akan pergi ke pejabat Yang Berhormat untuk sama-sama menyelesaikan masalah ini. Tetapi saya akan bagi satu contohlah sebagai bukti. Yang Berhormat, mengenai pentakrifan TOL dan sebagainya, misalnya di jalan-jalan protokol di seluruh Wilayah Persekutuan termasuk Jalan Kepong, saya bagi satu contoh. Tempat letak kereta terpakai di Jalan Jambu, Jerteh, di bahagian Jinjang Selatan, Jalan Kepong dan tanah rizab di bahagian jalan masuk ke Jalan Kepong Bahru menjadi pusat penjaja, pusat komersial dan lapangan letak kereta dan sebagainya. Di Jalan Jambu Jerteh, ada tempat untuk kereta-kereta terpakai oleh pengusaha kereta terpakai dan ada juga projek DBKL untuk parit dan jalan dan pengusaha ini diberi notis untuk pindah. Saya pun tak tahu bagaimana pihak Jabatan Tanah dapat keluarkan permit TOL pula di Jalan Kuching tambah pula pengusaha ini tak mahu pindah. Dengan lot yang baru pun tak mahu pindah, sehingga projek terbengkalai, tak dapat disempurnakan. Apakah berdasarkan jabatan sekarang, Exco, macam mana kita boleh keluarkan TOL.